นายกรัฐมนตรี ชื่นชม นักกีฬาทีมวีลแชร์เรซซิ่งไทย ในการแข่งขัน “Tokyo 2020 Paralympics” ที่ได้รับเหรียญทองและเงิน
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์  จันทร์โอชา นายกรัฐมนตรีและรัฐมนตรีว่าการกระทรวงกลาโหม ภูมิใจในความสำเร็จของพงศกร  แปยอ และอภิวัฒน์ แพงเหนือ ที่สามารถคว้าเหรียญทองและเงินให้กับประเทศไทย ในกีฬาวีลแชร์เรซซิง 400 เมตร T53 ได้เหรียญทองและทำลายสถิติโลก ในกีฬาพาราลิมปิก เป็นผู้ทำให้เสียงเพลงชาติไทยดังในสนามพาราลิมปิกและอภิวัฒน์ แพงเหนือ เจ้าของเหรียญเงิน วีลแชร์เรซซิง 400 เมตร T54 รวมทั้งภูมิใจกับผลงานของนักกีฬาไทยทั้งทีมที่สามารถสร้างผลงานที่ดี คว้ามาได้ถึง 5 เหรียญแล้ว ขอบคุณการทำหน้าที่อย่างเต็มความสามารถของคณะนักกีฬาและทีมงานเบื้องหลังทุกคนทุกชนิดกีฬา และได้ส่งกำลังใจแก่นักกีฬาทุกคนที่ได้ร่วมแข่งขัน แม้อาจจะไม่ได้รับชัยชนะ เพราะทุกคนเป็นส่วนสำคัญในการสร้างชื่อเสียงให้ประเทศไทย พร้อมขอบคุณในความพยายาม ความทุ่มเทเพื่อสร้างผลงาน ไปยังคณะนักกีฬาและทีมงานทุกคนทุกชนิดกีฬา